MORE จ่อรูด “ฟลอร์ 2” หลังออเดอร์ขายทะลัก 131 ล้านบาท
MORE มีแนวโน้มรูดติดฟลอร์เป็นวันที่ 2 หลังพบออเดอร์รอขาย 131.07 ล้านบาท หลังวานนี้ปิดฟลอร์ที่ระดับ 1.95 บาท
MORE มีแนวโน้มรูดติดฟลอร์เป็นวันที่ 2 หลังพบออเดอร์รอขาย 131.07 ล้านบาท หลังวานนี้ปิดฟลอร์ที่ระดับ 1.95 บาท
11 พ.ย. 2565

ผู้สื่อข่าวรายงานว่า วันนี้ ราคาหุ้น บริษัท มอร์ รีเทิร์น จำกัด (มหาชน) หรือ MORE มีโอกาสปรับตัวลดลงทำจุดต่ำสุดของวัน (ราคา Floor) อีกครั้ง หลังล่าสุด ณ เวลา 9.45 น. พบว่าคำสั่งขายยังหนาแน่นอยู่ที่กว่า 131.07 ล้านบาท ขณะที่คำสั่งซื้ออยู่ที่ระดับ 2.71 ล้านบาท แม้ว่า นายอมฤทธิ์ กล่อมจิตเจริญ ประธานเจ้าหน้าที่บริหารและกรรมการผู้จัดการใหญ่ MORE จะได้ออกมาชี้แจงข้อมูลเกี่ยวกับราคาหุ้นที่ปรับตัวลงแรงว่า ไม่มีพัฒนาการที่สำคัญใดๆ นอกเหนือจากที่บริษัทฯ ได้มีการเผยแพร่สารสนเทศตามข้อบังคับของตลาดหลักทรัพย์ไว้แล้วก่อนหน้านี้
อนึ่งวานนี้ (10 พ.ย.65) ราคาหุ้น  MORE ปรับตัวลดลงมาที่ปิดที่จุดต่ำสุดของวันที่ 1.95 บาท ซึ่งเป็นราคา Floor สำหรับการซื้อขาย ด้วยมูลค่าการซื้อขายประมาณ 7 พันล้านบาท
 
 